Märts 2013

Märts 2013, kroonika

2013. aasta märts algas reedel ja lõppes 31 ööpäeva pärast pühapäeval.

1. märts 
Ameerika Ühendriikides rakendusid automaatsed kulukärped ehk nn sekvester.

2. märts

3. märts  
 Itaalias Val di Fiemmes lõppesid 2013. aasta põhja suusaalade maailmameistrivõistlused.

4. märts  

 Keenias peeti presidendi- ja parlamendivalimised. Presidendivalimised võitis Uhuru Kenyatta, kes sai 50,51 protsenti häältest. Tema ametiaeg algab 9. aprillil 2013.

5. märts

 Mikroneesias toimusid parlamendivalimised.
 Venezuelas suri ametis olnud president Hugo Chávez. Presidendi kohusetäitjaks sai senine asepresident Nicolás Maduro.

6. märts
 Süüria valitsuse vastu võitlevad relvastatud mässulised võtsid Süüria ja Iisraeli vahelisel Golani kõrgendikul kinni 21 Süüria ja Iisraeli vahelise relvarahu täitmist jälgivate ÜRO rahutagamisjõudude (UNDOF) rahuvalvajat.

8. märts

 Tšehhis astus ametisse president Miloš Zeman.

9. märts

 Maltal peeti parlamendivalimised.

 Süüria mässulised vabastasid pärast neli päeva kestnud pantvangikriisi 21 Filipiinidelt pärit ÜRO rahuvalvajat.
 Ameerika Ühendriikide kaitseminister Chuck Hageli külaskäigu ajal hukkus Afganistani Kaitseministeeriumi juures toimunud enesetapurünnakus vähemalt 9 inimest ja 14 sai vigastada.
 Afganistani idaosas asuvas Khowsti linnas rahvusvaheliste korratagamisjõudude ja Afganistani sõjaväelaste ühispatrulli vastu toimunud enesetapurünnakus hukkus kaheksa last ja üks politseinik.

10. märts  
 Kanadas Londonis algasid 2013. aasta iluuisutamise maailmameistrivõistlused.

11. märts

 Euroopa Liidus hakkas kehtima loomadel testitud kosmeetikatoodete ja nende koostisainete impordi ja müügi keeld.

12. märts
 Vatikanis algas  Benedictus XVI ametist tagasi astumise järel kokku kutsutud konklaav.

13. märts
 Argentina kardinal Jorge Mario Bergoglio valiti paavstiks, paavstinimega Franciscus.
 Euroopa Parlament lükkas esmakordselt ajaloos tagasi Euroopa Liidu eelarve. (Financial Times)

17. märts

 Austraalias Melbourne'is Albert Parki ringrajal peetava Austraalia GP-ga algab 2013. aasta Vormel 1 hooaeg.

18. märts

 Trinidadis ja Tobagos astus ametisse president Anthony Carmona.
 Eesti välisministeeriumi asekantsler Lauri Bambus ja Eesti suursaadik Bulgaarias Toomas Kukk avasid Eesti aukonsulaadi Burgasis. Eesti uus aukonsul on Petko Roussinov.

20. märts

 Eesti suursaadik Uus-Meremaal Andres Unga andis Uus-Meremaa kindralkubernerile Jerry Mateparaele üle oma volikirja. Suursaadik resideerib Tallinnas.

25. märts

 Eesti välisministeeriumi asekantsler Lauri Bambus avas Eesti aukonsulaadi Rootsis Halmstadis.

26. märts
 Eesti kaitseminister Urmas Reinsalu ja kaitseväe juhataja Riho Terras avasid Muhu saarel õhuväe uue radarposti.

27. märts

 Eesti president Toomas Hendrik Ilves võttis vastu Austraalia suursaadiku Gerald Thomsoni volikirja. Austraalia suursaadik resideerib Stockholmis.

28. märts

 Eesti suursaadik Austraalias Andres Unga andis Austraalia kindralkubernerile Quentin Bryce'ile üle oma volikirja. Suursaadik resideerib Tallinnas.

 2013-03